Hypermusikal baserer seg på en idé om å lete etter svar på hva som driver musikantene til å bruke mesteparten av fritiden sin på et brassband. Dokumentaroperaen utspiller seg i en øvingssituasjon hvos musikantene gjør seg klare til å konsertfremføre et «verk i verket» – Glenn Erik Hauglands «Musikk til å leve for». En gruppe kvinnelige sangere (fra OperaVest) observerer og løfter frem tanker fra intervju gjort med medlemmene av korpset. Tekstene blir i tillegg kommentert av observasjoner fra nevrolog Oliver Sachs' bok «Musicophilia – tales of music and the brain».